
[bookmark: TextBodyBegin]Europski parlament,
–	uzimajući u obzir Nacrt provedbene odluke Komisije o odobravanju stavljanja na tržište proizvoda koji sadržavaju genetski modificiranu soju MON 94637, sastoje se od nje ili su proizvedeni od nje, na temelju Uredbe (EZ) br. 1829/2003 Europskog parlamenta i Vijeća (D113501/03),
–	uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje[footnoteRef:1], a posebno njezin članak 7. stavak 3. i članak 19. stavak 3., [1:  	SL L 268, 18.10.2003., str. 1., ELI: http://data.europa.eu/eli/reg/2003/1829/oj.] 

[bookmark: _Hlk219206484]–	uzimajući u obzir glasovanje Stalnog odbora za bilje, životinje, hranu i hranu za životinje iz članka 35. Uredbe (EZ) br. 1829/2003, koje je održano 27. veljače 2026. i tijekom kojeg nije doneseno mišljenje, te glasovanje žalbenog odbora od 31. ožujka 2026., kada, isto tako, nije doneseno mišljenje,
[bookmark: _Hlk210662860]–	uzimajući u obzir članak 11. Uredbe (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije[footnoteRef:2], [2:  	SL L 55, 28.2.2011., str. 13., ELI: http://data.europa.eu/eli/reg/2011/182/oj.] 

–	uzimajući u obzir mišljenje Europske agencije za sigurnost hrane (EFSA) usvojeno 1. srpnja 2025. i objavljeno 23. listopada 2025.[footnoteRef:3], [3:  	Znanstveno mišljenje EFSA-ina povjerenstva za genetski modificirane organizme o procjeni genetski modificirane soje MON 94637 (zahtjev GMFF-2023-21116), EFSA Journal 2025;23(10):e9581, https://doi.org/10.2903/j.efsa.2025.9581.] 

–	uzimajući u obzir svoje prethodne rezolucije u kojima se protivi odobrenju genetski modificiranih organizama („GMO”)[footnoteRef:4], [4:  	Parlament je u osmom sazivu donio 36, a u devetom sazivu 38 rezolucija u kojima se protivi odobravanju genetski modificiranih organizama. Nadalje, u desetom sazivu Parlament je donio sljedeće rezolucije:
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/2628 o produljenju odobrenja za stavljanje na tržište proizvoda koji sadržavaju genetski modificirani kukuruz MON 89034 × 1507 × NK603, sastoje se ili su proizvedeni od njega na temelju Uredbe (EZ) br. 1829/2003 Europskog parlamenta i Vijeća (SL C, C/2025/1797, 4.4.2025., ELI: http://data.europa.eu/eli/C/2025/1797/oj).
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/2627 o odobravanju stavljanja na tržište proizvoda koji sadržavaju genetski modificirani pamuk COT102, sastoje se od njega ili su od njega proizvedeni, na temelju Uredbe (EZ) br. 1829/2003 Europskog parlamenta i Vijeća (SL C, C/2025/1798, 4.4.2025., ELI: http://data.europa.eu/eli/C/2025/1798/oj).
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/2629 o produljenju odobrenja za stavljanje na tržište proizvoda koji sadržavaju genetski modificirani kukuruz MON 89034 × 1507 × MON 88017 × 59122 i osam njegovih potkombinacija, sastoje se ili su proizvedeni od njih, u skladu s Uredbom (EZ) br. 1829/2003 Europskog parlamenta i Vijeća (SL C, C/2025/1799, 4.4.2025., ELI: http://data.europa.eu/eli/C/2025/1799/oj).
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/1828 o produljenju odobrenja za stavljanje na tržište hrane za životinje koja sadržava genetski modificirani kukuruz MON 810 i sastoji se od njega te hrane i hrane za životinje proizvedene od genetski modificiranog kukuruza MON 810, u skladu s Uredbom (EZ) br. 1829/2003 Europskog parlamenta i Vijeća te o stavljanju izvan snage Provedbene odluke Komisije (EU) 2017/1207 (SL C, C/2025/1800, 4.4.2025., ELI: http://data.europa.eu/eli/C/2025/1800/oj).
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/1822 o odobravanju stavljanja na tržište proizvoda koji sadržavaju genetski modificirani kukuruz DP915635, od njega se sastoje ili su od njega proizvedeni, u skladu s Uredbom (EZ) br. 1829/2003 Europskog parlamenta i Vijeća (SL C, C/2025/1801, 4.4.2025., ELI: http://data.europa.eu/eli/C/2025/1801/oj).
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/1826 o odobravanju stavljanja na tržište proizvoda koji sadržavaju genetski modificirani kukuruz DP23211, od njega se sastoje ili su od njega proizvedeni, u skladu s Uredbom (EZ) br. 1829/2003 Europskog parlamenta i Vijeća (SL C, C/2025/1802, 4.4.2025., ELI: http://data.europa.eu/eli/C/2025/1802/oj).
 	–	Rezoluciju Europskog parlamenta od 26. studenoga 2024. o Provedbenoj odluci Komisije (EU) 2024/2618 o odobravanju stavljanja na tržište proizvoda koji sadržavaju genetski modificirani kukuruz DP202216, sastoje se od njega ili su od njega proizvedeni, na temelju Uredbe (EZ) br. 1829/2003 Europskog parlamenta i Vijeća (SL C, C/2025/1803, 4.4.2025., ELI: http://data.europa.eu/eli/C/2025/1803/oj).
 	–	Rezoluciju Europskog parlamenta od 26. studenoga 2024. o Nacrtu provedbene odluke Komisije o odobravanju stavljanja na tržište proizvoda koji sadržavaju genetski modificirani kukuruz MON 94804, sastoje se od njega ili su od njega proizvedeni, na temelju Uredbe (EZ) br. 1829/2003 Europskog parlamenta i Vijeća (SL C, C/2025/1804, 4.4.2025., ELI: http://data.europa.eu/eli/C/2025/1804/oj).
 	–	Rezoluciju Europskog parlamenta od 12. veljače 2025. o Nacrtu provedbene odluke Komisije o odobravanju stavljanja na tržište proizvoda koji sadržavaju genetski modificirani kukuruz DP910521, sastoje se od njega ili su od njega proizvedeni, na temelju Uredbe (EZ) br. 1829/2003 Europskog parlamenta i Vijeća (SL C, C/2025/2246, 29.4.2025., ELI: http://data.europa.eu/eli/C/2025/2246/oj).
 	–	Rezoluciju Europskog parlamenta od 12. veljače 2025. o Nacrtu provedbene odluke Komisije o odobravanju stavljanja na tržište proizvoda koji sadržavaju genetski modificirani kukuruz MON 95275, sastoje se od njega ili su od njega proizvedeni, na temelju Uredbe (EZ) br. 1829/2003 Europskog parlamenta i Vijeća (SL C, C/2025/2247, 29.4.2025., ELI: http://data.europa.eu/eli/C/2025/2247/oj).
 	–	Rezoluciju Europskog parlamenta od 8. svibnja 2025. o Nacrtu provedbene odluke Komisije o odobravanju stavljanja na tržište proizvoda koji sadržavaju genetski modificiranu soju MON 87705 × MON 87708 × MON 89788, sastoje se od nje ili su proizvedeni od nje, na temelju Uredbe (EZ) br. 1829/2003 Europskog parlamenta i Vijeća (SL C, C/2026/586, 24.2.2026., ELI: http://data.europa.eu/eli/C/2026/586/oj).
 	–	Rezoluciju Europskog parlamenta od 8. listopada 2025. o Provedbenoj odluci Komisije (EU) 2025/1898 od 22. rujna 2025. o odobravanju stavljanja na tržište proizvoda koji sadržavaju genetski modificirani kukuruz DP51291, od njega se sastoje ili su od njega proizvedeni, u skladu s Uredbom (EZ) br. 1829/2003 Europskog parlamenta i Vijeća (Usvojeni tekstovi, P10_TA(2025)0222).
 	–	Rezoluciju Europskog parlamenta od 25. studenoga 2025. o Nacrtu provedbene odluke Komisije o odobravanju stavljanja na tržište proizvoda koji sadržavaju genetski modificirani kukuruz DAS1131, sastoje se od njega ili su od njega proizvedeni, na temelju Uredbe (EZ) br. 1829/2003 Europskog parlamenta i Vijeća (Usvojeni tekstovi, P10_TA(2025)0288).
 	–	Rezoluciju Europskog parlamenta od 25. studenoga 2025. o Nacrtu provedbene odluke Komisije o produljenju odobrenja za stavljanje na tržište proizvoda koji sadržavaju genetski modificirani pamuk MON 88913 (MON-88913-8), sastoje se od njega ili su proizvedeni od njega, u skladu s Uredbom (EZ) br. 1829/2003 Europskog parlamenta i Vijeća (Usvojeni tekstovi, P10_TA(2025)0289).
 	–	Rezoluciju Europskog parlamenta od 25. studenoga 2025. o Nacrtu provedbene odluke Komisije o produljenju odobrenja za stavljanje na tržište proizvoda koji sadržavaju genetski modificiranu uljanu repicu MON 88302, sastoje se ili su proizvedeni od nje na temelju Uredbe (EZ) br. 1829/2003 Europskog parlamenta i Vijeća (Usvojeni tekstovi, P10_TA(2025)0290).
 	–	Rezoluciju Europskog parlamenta od 25. studenoga 2025. o Provedbenoj odluci Komisije o produljenju odobrenja za stavljanje na tržište proizvoda koji sadržavaju genetski modificiranu soju MON 87708, sastoje se ili su proizvedeni od nje na temelju Uredbe (EZ) br. 1829/2003 Europskog parlamenta i Vijeća (Usvojeni tekstovi, P10_TA(2025)0291).
 	–	Rezoluciju Europskog parlamenta od 25. studenoga 2025. o Nacrtu provedbene odluke Komisije o produljenju odobrenja za stavljanje na tržište proizvoda koji sadržavaju genetski modificirani kukuruz MON 87427, sastoje se od njega ili su proizvedeni od njega, u skladu s Uredbom (EZ) br. 1829/2003 Europskog parlamenta i Vijeća (Usvojeni tekstovi, P10_TA(2025)0292).
 	–	Rezoluciju Europskog parlamenta od 16. prosinca 2025. o Nacrtu provedbene odluke Komisije o produljenju odobrenja za stavljanje na tržište proizvoda koji sadržavaju genetski modificirani kukuruz NK603, sastoje se ili su proizvedeni od njega, na temelju Uredbe (EZ) br. 1829/2003 Europskog parlamenta i Vijeća (Usvojeni tekstovi, P10_TA(2025)0327).
 	–	Rezoluciju Europskog parlamenta od 16. prosinca 2025. o Nacrtu provedbene odluke Komisije o odobravanju stavljanja na tržište hrane, sastojaka hrane i hrane za životinje proizvedenih od genetski modificirane šećerne repe KWS20-1 u skladu s Uredbom (EZ) br. 1829/2003 Europskog parlamenta i Vijeća (P10_TA(2025)0328).
 	–	Rezolucija Europskog parlamenta od 11. veljače 2026. o Nacrtu provedbene odluke Komisije o odobravanju stavljanja na tržište proizvoda koji sadržavaju genetski modificiranu soju DBN-09004-6, sastoje se ili su proizvedeni od nje, u skladu s Uredbom (EZ) br. 1829/2003 Europskog parlamenta i Vijeća (Usvojeni tekstovi, P10_TA(2026)0041).
 	–	Rezoluciju Europskog parlamenta od 11. veljače 2026. o nacrtu Provedbene odluke Komisije o produljenju odobrenja za stavljanje na tržište proizvoda koji sadržavaju genetski modificirani kukuruz T25 (ACS-ZMØØ3-2), sastoje se ili su proizvedeni od njega na temelju Uredbe (EZ) br. 1829/2003 Europskog parlamenta i Vijeća (Usvojeni tekstovi, P10_TA(2026)0042).
 	–	Rezoluciju Europskog parlamenta od 11. veljače 2026. o Nacrtu provedbene odluke Komisije o produljenju odobrenja za stavljanje na tržište proizvoda koji sadržavaju genetski modificirani pamuk GHB614 × LLCotton25, sastoje se ili su proizvedeni od njega na temelju Uredbe (EZ) br. 1829/2003 Europskog parlamenta i Vijeća (Usvojeni tekstovi, P10_TA(2026)0043).
 	–	Rezoluciju Europskog parlamenta od 11. veljače 2026. o Nacrtu provedbene odluke Komisije o produljenju odobrenja za stavljanje na tržište proizvoda koji sadržavaju genetski modificirani pamuk T304-40, sastoje se ili su proizvedeni od njega, u skladu s Uredbom (EZ) br. 1829/2003 Europskog parlamenta i Vijeća (Usvojeni tekstovi, P10_TA(2026)0044).] 

–	uzimajući u obzir članak 115. stavke 2. i 3. Poslovnika,
–	uzimajući u obzir prijedlog rezolucije Odbora za okoliš, klimu i sigurnost hrane,
A.	budući da je genetski modificirana soja MON 94637 razvijena kako bi se omogućila zaštita od određenih štetnika iz reda Lepidoptera ekspresijom dvaju novooblikovanih fuzijskih Bt-proteina, Cry1A.2 i Cry1B.2;
B.	budući da je EFSA 1. srpnja 2025. dala povoljno mišljenje u kojem je zaključila da je genetski modificirana soja jednako sigurna kao njezin konvencionalni ekvivalent i testirane sorte soje koje nisu genetski modificirane kad je riječ o mogućim učincima na zdravlje ljudi i životinja te na okoliš; budući da je EFSA zaključila da konzumacija hrane i hrane za životinje dobivene od genetski modificirane soje ne izaziva zabrinutost s nutritivnog stajališta te da slučajna izloženost preko okoliša nije razlog za zabrinutost u pogledu sigurnosti;
C.	budući da je EFSA nadalje zaključila da molekularna karakterizacija i bioinformatičke analize nisu utvrdile probleme koji zahtijevaju dodatnu procjenu sigurnosti hrane ili hrane za životinje te da se praćenje hrane ili hrane za životinje nakon stavljanja na tržište ne smatra potrebnim;
D.	budući da, unatoč povoljnoj ocjeni EFSA-e, znanstvena literatura upućuje na to da novooblikovani fuzijski Bt-toksini Cry1A.2 i Cry1B.2 pokazuju znatno pojačano insekticidno djelovanje u usporedbi s njihovim roditeljskim toksinima, što otvara posebna pitanja sigurnosti koja nisu riješena u dovoljnoj mjeri[footnoteRef:5]; [5:  	Chen, D., Moar, W.J., Jerga, A., Gowda, A., Milligan, J.S., Bretsynder, E.C., Rydel, T.J., Baum, J.A., Semeao, A., Fu, S., Guzov, V., Gabbert, K., Head, P.H., Haas, J.A. (2021.), „Bacillus thuringiensis chimeric proteins Cry1A. 2 and Cry1B. 2 to control soybean lepidopteran pests: New domain combinations enhance insecticidal spectrum of activity and novel receptor contributions” (Bacillus thuringiensis fuzijski proteini Cry1A.2 i Cry1B.2 za suzbijanje štetnika iz reda Lepidoptera: Nove kombinacije domena poboljšavaju insekticidni spektar aktivnosti i doprinose novih receptora), PLoS One, lipanj 2017, 16(6), e0249150, https://doi.org/10.1371/journal.pone.0249150.] 

E.	budući da je sustavni pregled literature koji je dostavio podnositelj zahtjeva kritiziran zbog metodoloških nedostataka i zbog toga što nije na odgovarajući način obuhvatio svu dostupnu znanstvenu literaturu;
F.	budući da je molekularna karakterizacija genetski modificirane soje i dalje nepotpuna jer nenamjerne genomske promjene i novi otvoreni okviri za čitanje nisu temeljito istraženi primjenom najnaprednijih pristupa sekvenciranja i „omika”;
G.	budući da je genska ekspresija procijenjena samo u ograničenim terenskim uvjetima, odnosno u jednoj godini i jednoj zemlji, te da nisu u dovoljnoj mjeri uzeti u obzir stresni uvjeti u okolišu ili različite genetske pozadine, unatoč poznatoj varijabilnosti transgenske ekspresije;
H.	budući da su terenska ispitivanja kojima se podupire zahtjev imala ograničen zemljopisni i okolišni opseg i ne odražavaju raznolikost okolišnih uvjeta u kojima se soja može uzgajati ili prerađivati;
I.	budući da se većina toksikoloških studija temeljila na mikrobiološki proizvedenim Bt-proteinima, a ne na biljnim proteinima, unatoč dokazima da sastojci biljaka kao što su inhibitori proteaze mogu povećati toksičnost Bt-a;
J. 	budući da nisu pokrenuta dodatna daljnja istraživanja na temelju nekoliko statistički značajnih nalaza uočenih u 28-dnevnim i 90-dnevnim toksikološkim studijama;
K.	budući da mogući sinergijski ili kombinirani učinci između dvaju Bt-toksina, s biljnim spojevima ili s drugim stresorima, nisu primjereno istraženi;
L.	budući da se procjena rizika za okoliš ne bavi u dovoljnoj mjeri mogućom izloženošću putem istjecanja, gnoja ili otpadnih voda, kao ni mogućim učincima na neciljne organizme;
M.	budući da je Parlament u više navrata naglasio da Komisija ne bi trebala odobriti genetski modificirane organizme u slučajevima u kojima države članice ne postignu kvalificiranu većinu u Stalnom odboru za bilje, životinje, hranu i hranu za životinje ili žalbenom odboru kako bi se odgovorilo na trajni demokratski deficit;
N.	budući da Komisija i dalje daje odobrenja za genetski modificirane organizme unatoč tome što je i sama priznala postojanje demokratskih nedostataka te usprkos izostanku potpore država članica i prigovorima Parlamenta;
O.	budući da se pristupom „Jedno zdravlje” zahtijeva da se pri procjeni dugoročne održivosti i sigurnosti genetski modificiranih organizama uzme u obzir međuovisnost zdravlja ljudi, životinja, biljaka i okoliša;
1.	smatra da Nacrt provedbene odluke Komisije prekoračuje provedbene ovlasti predviđene Uredbom (EZ) br. 1829/2003;
2.	smatra da Nacrt provedbene odluke Komisije nije u skladu s pravom Unije jer nije spojiv s ciljem Uredbe (EZ) br. 1829/2003, a on je, u skladu s općim načelima utvrđenima u Uredbi (EZ) br. 178/2002 Europskog parlamenta i Vijeća[footnoteRef:6], pružanje osnove za visoku razinu zaštite života i zdravlja ljudi, zdravlja i dobrobiti životinja, interesa okoliša i potrošača u pogledu genetski modificirane hrane i hrane za životinje, uz istodobno osiguravanje uspješnog funkcioniranja unutarnjeg tržišta; [6:  	Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1., ELI: http://data.europa.eu/eli/reg/2002/178/oj).] 

[bookmark: _Hlk213234159]3.	smatra da je procjena rizika i dalje nepotpuna, posebno u pogledu molekularne karakterizacije, toksikološke procjene i procjene rizika za okoliš;
4.	traži od Komisije da povuče svoj Nacrt provedbene odluke;
5.	poziva Komisiju da u skladu s pristupom „Jedno zdravlje” ne odobri genetski modificiranu soju zbog manjka dokaza u pogledu dugoročnih učinaka na biološku raznolikost, sigurnost hrane i životne uvjete poljoprivrednika;
[bookmark: _Hlk210900300]6.	poziva Komisiju da bez odgode podnese zakonodavni prijedlog za reformu postupka donošenja odluka o genetski modificiranim organizmima kako bi se odgovorilo na ustrajne prigovore Parlamenta i nedostatak potpore kvalificirane većine među državama članicama;
7.	u tom pogledu ističe da je odobravanje uvoza bilo koje genetski modificirane biljke koja je stekla otpornost na herbicide koji su zabranjeni u Uniji, kao što je glufosinat, radi upotrebe u hrani ili hrani za životinje, nespojivo s međunarodnim obvezama Unije na temelju, među ostalim, Konvencije UN-a o biološkoj raznolikosti i ciljeva održivog razvoja UN-a, uključujući Okvir iz Kunminga i Montreala, te da se njime stvaraju nejednaki uvjeti za poljoprivrednike u Uniji;
[bookmark: _Hlk210900241]8.	nalaže svojoj predsjednici da ovu Rezoluciju proslijedi Vijeću i Komisiji te vladama i parlamentima država članica.

